ⵛⴼⵛⴰⵡⵏ

**ⵛⴼⵛⴰⵡⵏ** ⵏⵖ **ⴰⵛⵛⴰⵡⵏ**  ⵜⴳⴰ ⵜⵉⵖⵔⵎⵜ ⵜⴰⵎⵖⵔⵉⴱⵉⵜ ⵏⵏⴰ ⵉⵍⴰⵏ ⴰⵡⴷ ⵉⵙⵎ ⵏ ⵜⵖⵔⵎⵜ ⵜⴰⵣⴳⵣⴰⵜ. ⵜⴳⴰ ⵙⴳ ⵉⵖⵔⵎⴰⵏ ⵏ ⵢⵉⵥⵥⵍⵎⴹ ⵏ ⵍⵎⵖⵔⵉⴱ, ⵜⴰⵙⴳⴰ ⵏ ⵟⴰⵏⵊⴰ ⵜⵉⵟⵡⴰⵏ ⵍⵃⵓⵙⵉⵎⴰ. ⵜⵍⵍⴰ ⵜⵖⵔⵎⵜ ⵏ ⵛⴼⵛⴰⵡⵏ ⵙⴳ ⵜⴰⵙⵓⵜⵉⵏ ⵍⵍⵉ ⵉⵣⵔⵉⵏ ⵓⵔ ⵜⴰ ⵜⵍⵍⵉ ⵜⵍⴰⵍⵉⵜ ⵉⴽⵍⵍⵉ ⵎⵍⴰⵏ ⵉⵏⴰⴳⴰⵏ ⵉⵎⵔⵣⵓⵜⵏ ⵏ ⵓⵎⵣⵔⵓⵢ ⴷ ⵜⵙⵏⵣⵉⴽⵜ, ⵎⴰⵛⴰ ⵜⵉⵖⵔⵎⵜ ⴰⴷ ⵜⵙⵓⴼⴰ ⵙ ⵓⵥⵏⵥⵕ ⵏ ⵜⵖⵔⵎⴰ ⵙⴳ ⵓⵙⴳⴳⵯⴰⵙ ⵏ 1471 ⴳ ⵜⴰⵙⵓⵜ ⵏ ⵎⵓⵍⴰⵢ ⵄⵍⵉ ⴱⵏ ⵕⵛⴷ, ⵍⵍⵉⴳ ⵜⵜ ⵉⴳⴰ ⴷ ⵜⵖⵔⵎⵜ ⵉⵃⴹⴰⵏ ⵉⵎⵙⵍⵎⵏ ⵏ ⵍⴰⵏⴷⴰⵍⵓⵙ ⵜⵙⴱⵔⵔⴽⵜⵏ ⵍⵍⵉⵖ ⵜⵏ ⴷ ⵟⵟⴰⵢⵏ ⵉⵙⴱⴰⵏⵢⵓⵍⵏ, ⵜⴳ ⴰⵡⴷ ⵉⵖⵔⵎ ⵏ ⵉⵙⴰⵔⴷⴰⵙⵏ ⴰⴼⵏⴰ ⵏ ⵓⴼⵔⴰⴳ.

thumbnail|ⵉⴼⵍⵓ ⵏ ⵓⴳⵏⴰⵡ, ⵢⴰⵏ ⵖ ⵉⴼⵍⵡⴰⵏ ⵍⵍⵉ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⵏ ⵜⵎⴷⵉⵏⵜ ⵏ ⵎⵕⵕⴰⴽⵛ
ⵉⵍⵍⴰ ⴳ ⵜⵖⵔⵎⵜ ⵏ ⵛⵛⴰⵡⵏ ⵢⴰⵏ ⵡⴰⵏⴰⵡ ⵏ ⵜⵓⴷⵔⵜ ⵖ ⵜⵎⵙⴰⵙⴰ ⴽⵉⴳⴰⵏ ⵏ ⵜⵓⵙⵙⵏⴰ ⴷ ⵓⴷⵎⴰⵡⵏ ⵏ ⴽⵉⴳⴰⵏ ⵏ ⵜⵉⵎⵢⵓⵔⵉⵏ ⵏ ⵓⴼⴳⴰⵏ, ⵎⵙⴰⵙⴰⵏ ⵜ ⵜⵎⵢⵓⵔⵉⵏ ⴰⴷ ⵏⴳⵔⴰⵙⵏⵜ ⵙⴳ ⵡⴰⵀⵍⵉ ⵏ ⵜⴰⵙⵓⵜⵉⵏ ⵍⵍⵉ ⵉⵣⵔⵉⵏ, ⴷ ⵡⴰⴼⵓⵍⴽⵉ ⴰⵊⵓⴳⵕⴰⴼⵉ ⵍⵍⵉ ⴷⴰⵔⵙ ⵉⵍⵍⴰⵏ, ⵉⴳⴰ ⵜⵜ ⴰⵙⴳⴳⵯⴰⵙ ⵏ 2010 ⵎⴰⵙ ⵜⴳⴰ ⵜⵉⵖⵔⵎⵜ ⵜⴰⵎⴰⵜⴰⵔⵜ ⵏ ⵓⵏⴰⴳⵔⴰⵡ ⵏ ⵜⵉⵔⴰⵎ ⴳ ⵢⵉⵍⵍ ⴰⵎⵍⵍⴰⵍ ⴰⵎⵕⵡⴰⵚⵓ ⵙⴳ ⴷⴰⵔ ⵜⵎⴰⴷⴷⴰⵙⵜ ⵏ ⵍⵢⵓⵏⵉⵙⴽⵓ. ⴷ ⵓⵍⴰ ⵜⵉⴼⵔⴽⵉⵡⵉⵏ ⵏ ⵜⵓⵙⵙⵏⴰ ⴷ ⵜⵏⵉⴹⵉ ⴷ ⵜⵥⵓⵕⵉ ⵍⵍⵉ ⴳⵉⵙ ⵉⵍⵍⴰⵏ, ⵉⵍⵉⵏⵜ ⴳⵉⵙ ⴰⵡⴷ ⵜⵉⵖⴰⵡⵙⵉⵡⵉⵏ ⵍⵍⵉ ⵉⴳⴰⵏ ⵜⵉⵏ ⵜⵖⵔⵎⵜ ⵣⵓⵏ ⴷ ⵜⵉⵖⴰⵡⵙⵉⵡⵉⵏ ⵏ ⵜⴽⵔⵣⴰ ⴷ ⵜⵏⵉⴹⵉ..

#### ⵍⵢⵓⵏⵉⵙⴽⵓ

ⵕⵕⴱⴰⵟ - ⵜⵙⴳⵓⵔⴰⵏⵜ, ⴰⵙⵙ ⵏ ⵓⴽⵕⴰⵙ, ⵜⵖⵔⵎⵉⵡⵉⵏ ⵏ ⵍⵄⵢⵓⵏ ⴷ ⴱⵏⴳⵔⵉⵔ ⴷ ⵛⴼⵛⴰⵡⵏ ⴰⴷ ⴳⵉⵏⵜ ⵜⵖⵔⵎⵉⵡⵉⵏ ⵏ ⵓⵙⵍⵎⴷ ⵙⴳ ⵜⵏⵎⴰⵍⵍⴰⵢⵜ ⵏ ⵜⵎⵜⴰ ⵉⵎⴰⵏⵏ ⵏ ⵓⵙⴳⵎⵉ ⴷ ⵜⵎⴰⵙⵙⴰⵏⵜ ⴷ ⵜⴷⵍⵙⴰ (ⵍⵢⵓⵏⵉⵙⴽⵓ).

ⵉⵏⵏⴰ ⵢⴰⵏ ⵓⵙⵉⵡⴹ ⵏ ⵓⴳⵔⴰⵡ ⴰⵏⴰⵎⵓⵔ ⴰⵎⵖⵔⴰⴱⵉ ⵏ ⵓⵙⴳⵎⵉ ⴷ ⵉⵎⴰⵙⵙⵏ ⴷ ⵜⴷⵍⵙⴰ ⵎⴰⵙ ⵜⵖⵔⵎⵉⵡⵉⵏ ⴰⴷ ⵍⵍⴰⵏⵜ ⴰⵎⵎⴰⵙ ⵏ ⵢⴰⵜ ⵜⵣⵟⵟⴰ ⵜⴰⴳⵔⴰⵖⵍⴰⵏⵜ ⵏ "ⵍⵢⵓⵏⵉⵙⴽⵓ" ⵏ ⵜⵖⵔⵎⵉⵡⵉⵏ ⵏ ⵓⵙⵍⵎⴷ, ⵍⵍⵉ ⵉⵜⵜⵓⵙⴽⴰⵔⵏ ⵖⵉⴽ ⵍⵍⵉ ⵜⵔⴰ "ⵜⵙⴳⵓⵔⵉ ⵏ "ⴱⵉⴽⵉⵏ" ⵅⴼ ⵜⵖⵔⵎⵉⵡⵉⵏ ⵏ ⵓⵙⵍⵎⴷ", ⵉⵜⵜⵓⵙⵖⵥⴰⵏⵏ ⴳ ⵓⵙⴳⵔⴰⵡ ⴰⴳⵔⴰⵖⵍⴰⵏ ⵏ ⵜⵖⵔⵎⵉⵡⵉⵏ ⵏ ⵓⵙⵍⵎⴷ ⵍⵍⵉ ⵉⵎⴰⵏⵏ ⴳ ⴱⵉⴽⵉⵏ ⴳⵔ 21 ⴷ 23 ⴽⵟⵓⴱⵕ 2013.

ⵉⵙⵓⵍ ⵉⵏⵏⴰ ⵓⵙⵉⵡⴹ ⵎⴰⵙ ⴰⴳⵔⴰⵡ ⴰⵏⴰⵎⵓⵔ ⴰⵎⵖⵔⴰⴱⵉ ⵏ ⵓⵙⴳⵎⵉ ⴷ ⵉⵎⴰⵙⵙⵏ ⴷ ⵜⴷⵍⵙⴰ ⵉⵎⴰⵏ ⴷ ⵜⵖⵔⵎⵉⵡⵉⵏ ⵏ ⵍⵄⵢⵓⵏ ⴷ ⴱⵏⴳⵔⵉⵔ ⴷ ⵛⴼⵛⴰⵡⵏ ⴰⵎⵎⴰⵙ ⵏ ⵓⵃⵢⵢⵍ ⵏ ⵉⵙⴷⴰⵡⵏ ⵏ ⵜⴰⵎⵙⴽⴰⴷⵜ ⵏⵏⵙⵏ, ⴷ ⵉⵕⴰ ⵢⴰⵜⵏ ⴰⴷ ⵣⵣⵉⴳⵔⵏ ⵉⵙⵓⵜⵍⵏ ⴷ ⵉⵙⴱⴷⴰⴷⵏ ⵍⵍⵉ ⵜⵙⵔⵙ "ⵍⵢⵓⵏⵉⵙⴽⵓ" ⴰⴼ ⴰⴷ ⵜⵙⵙⵏ ⵉⵎⵙⵜⴰⵢⵏ ⵉⵎⵙⵇⴰⴷⵏ ⵏ ⵉⵎⴰⵍ.

## ⵜⴰⵊⵓⴳⵕⴰⴼⵉⵜ
thumbnail|ⵜⴰⵡⵍⴰⴼⵜ ⵏ ⵛⵔⵔⵓⴷⴰ ⵏⴳⵔ ⵛⴼⵛⴰⵡⵏ ⴷ ⵡⴰⴷ ⵍⴰⵡ
ⵜⵍⵍⴰ ⵛⴼⵛⴰⵡⵏ ⴳ ⵉⵙⵉⵍ ⵏ ⵓⴷⵔⴰⵔ ⵏ ⵍⵇⵍⵄⵜ, ⵙⵙⵓⵜⵍⵏ ⴰⵙ ⵜⴰⵛⵛⴰⵡⵉⵏ ⵏ ⵉⴷⵔⴰⵔⵏ ⵣⵓⵏ ⴷ ⵜⵉⵙⵎⵍⴰⵍ, ⴱⵓⵃⴰⵊⴰ, ⵎⴰⴽⵓ. ⵜⵍⵍⴰ ⵜⴰⴳⴳⵓⴳ 60 ⵉⴷ ⴽⵉⵍⵓ ⵎⵉⵜⵕ ⵉⴼⴼⵓⵙ ⴰⵎⵉⵏⵉⴳ ⵏ ⵜⵖⵔⵎⵜ ⵏ ⵜⵉⵟⵡⴰⵏ. ⵜⵜⵔⵙ ⵛⴼⵛⴰⵡⵏ ⴼ ⵡⴰⴽⴰⵍ ⵢⵓⵎⵥⵏ ⴳ ⵜⵙⵏⴰ 11.4 ⵉⴷ ⴽⵉⵍⵓ ⵎⵉⵜⵔ 2 ⴽⵉⵍⵓⵎⵉⵜⵔ ⵣⵖ ⴳⵉⵙ ⵜⵓⵎⵥⵜⵜ ⵜⵖⵔⵎⵜ ⵏ ⵛⵛⴰⵡⵏ ⵜⴰⵣⴰⵢⴽⵓⵜ. ⴷ ⵉⵙⵓⴽⵏ ⵍⵍⵉ ⵉⴼⴼⴰⵖⵏ ⵉⴳⵓⴷⴰⵔ ⵏ ⵜⵖⵔⵎⵜ ⵜⴰⵣⴰⵢⴽⵓⵜ ⴷ ⴽⵔⴰ ⵏ ⵜⵎⵏⴰⴹⵉⵏ ⵣⵓⵏⴷ ⵜⴰⵎⵏⴰⴹⵜ ⵏ ⵍⵄⵢⵓⵏ ⴷ ⵓⴷⵔⴰⵔ, ⴷ ⵉⵙⵡⴰⴽ ⵉⴳⴰⵏ ⵣⵓⵏⴷ ⵉⴷⵓⵕⴰⵏ ⵓⵔ ⵉⵔⵡⴰⵙⵏ ⵉⵙⵡⴰⴽ ⵏ ⵜⵖⵔⵎⵜ ⴳ ⵓⴳⵏⵙⵓ ⵏⵏⵙ ⵣⵓⵏ ⴰⵙⵓⴽ ⵏ ⴳⵔⵓⵣⵉⵎ, ⵜⵓⵔⵖⵉⵏ, ⴹⵀⵕ ⴱⵏ ⵄⵢⵢⴰⴷ...

ⵜⴱⴹⴰ ⵜⵖⵉⵡⴰⵏⵜ ⵏ ⵛⴼⵛⴰⵡⵏ ⴼ ⴼ ⴽⵕⴰⴹⵜ ⵜⵎⵏⴰⴹⵉⵏ. ⵉⵍⴽⵎ ⵓⵟⵟⵓⵏ ⵏ ⵉⵎⵣⴷⴰⵖ ⴳ ⵜⵖⵉⵡⴰⵏⵜ ⵏ ⵛⴼⵛⴰⵡⵏ ⵓⴳⴳⴰⵔ ⵏ 57.329 ⵏ ⵓⴼⴳⴰⵏ ⵉⴽⵍⵍⵉ ⵉⵎⵍⴰ ⵓⵣⵔⵔⵓ ⵏ ⵉⵎⵣⴷⴰⵖ ⴷ ⵜⵣⴷⵓⵖⵜ ⴰⵙⴳⴳⵯⴰⵙ ⵏ 2014.

## ⴰⵥⵓⵕ ⵏ ⵉⵙⵎ
ⵉⴽⴽⴰⴷ ⵡⴰⵙⵙⴰⵖ ⵏ ⵛⴼⵛⴰⵡⵏ ⵜⴰⴳⵓⵔⵉ ⵜⴰⵎⴰⵣⵉⵖⵜ (ⴰⵙⴰⵡⵏ) ⵏⵉⵖ (ⴰⵛⴰⵡⵏ) ⵍⵍⵉ ⵎⵉ ⵉⴳⴰ ⵓⵏⴰⵎⴽ ⵏⵏⵙ ⴳ ⵜⵎⴰⵣⵉⵖⵜ (ⴰⵙⴰⵡⵏ ⵏ ⵓⴷⵔⴰⵔ) ⵙ ⵜⵓⵜⵍⴰⵢⵜ ⵏ ⵜⵄⵕⴰⴱⵜ (سفح الجبل), ⵜⴰⴳⵓⵔⵉ ⴰⴷ ⵜⵎⵍⴰⵍ ⴽⵉⴳⴰⵏ ⵉ ⵜⴰⵡⵍⴰⴼⵜ ⵏⵏⵙ ⵜⴰⵊⵓⴳⵕⴰⴼⵉⵜ. ⵜⵉⵍⵉ ⴰⵡⴷ ⵜⴰⴳⵓⵔⵉ ⵢⴰⴹⵏⵉⵏ ⴳ ⵜⵎⴰⵣⵉⵖⵜ ⵍⵍⵉ ⵉⵎⵙⴰⵙⴰⵏ ⴷ ⵡⴰⵙⵙⴰⵖ ⵏⵏⵙ (ⵛⵛⴰⵢⴼ ⵏ ⵓⵙⴰⵡⵏ) ⵍⵍⵉ ⵉⴳⴰⵏ (ⵛⵛⴰⵢⴼ ⵏ ⵓⵛⴰⵡⵏ) ⵛⵛⴰⵢⴼ ⴳ ⵜⵎⴰⵣⵉⵖⵜ ⵉⴳⴰⵜ ⵉⵅⴼ ⵏ ⵓⴷⵔⴰⵔ, ⴷ ⴰⵛⴰⵡⵏ ⵏⵉⵖ ⴰⵙⴰⵡⵏ ⵉⴳⴰⵜ ⵉⵙⵉⵍ ⵏ ⵓⴷⵔⴰⵔ ⴳ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ.ⵙ ⵜⵓⵜⵍⴰⵢⵜ ⵏ ⵜⵄⵕⴰⴱⵜ ( شايف ن أوشاون أوأساون = قمة السفح أوالجبل), ⵜⵉⵍⵉ ⵜⴰⴳⵓⵔⵉ ⵢⴰⴹⵏⵉⵏ ⵍⵍⵉ ⵉⴳⴰⵏ (ⴰⵙⴽⴰⵡⵏ) ⵍⵍⵉ ⴷ ⵉⴼⴼⵖⵏ ⵣⵖ ⵓⵙⵓⴼ ⵏ (ⵉⵙⴽ) ⵜⴼⴽ ⴰⵏⴰⵎⴽ ⵢⴰⴹⵏⵉⵏ, ⵙ ⵜⵓⵜⵍⴰⵢⵜ ⵏ ⵜⵄⵕⴰⴱⵜ ( أسكاون ايشاون = قرون او مفرده اسك ). ⵎⴰⵛⵛ ⴰⵏⴰⵎⴽ ⵜⵓⵙⵉ ⵜⴳⵓⵔⵉ ⴰⴷ ⵜⴰⴳⴳⵓⴳ ⴽⵉⴳⴰⵏ ⵉ ⵜⴰⵡⵍⴰⴼⵜ ⵏ ⵉⴷⵔⴰⵔⵏ ⵏ ⵜⵖⵔⵎⵜ.

## ⴰⵎⵣⵔⵓⵢ
thumbnail|ⵜⴰⵡⵍⴰⴼⵜ ⵏ ⵜⵖⵔⵎⵜ ⵏ ⵛⵛⴰⵡⵏ ⴼ ⵉⵙⵉⵍ ⵏ ⵓⴷⵔⴰⵔ.
ⴳ ⵓⵙⴳⴳⵯⴰⵙ ⵏ 1471, ⵍⵍⵉⵖ ⴽⴽⵓⵙⴰⵏ ⵉⴱⵕⵕⴰⵏⵉⵏ ⵉⴱⵔⵜⵇⵇⵉⵣⵉⵏ ⵜⵉⵖⵔⵎⴰⵡⵉⵏ ⵉⵍⵍⴰⵏ ⴼ ⵓⴼⵜⴰⵙ ⵣⵓⵏⴷ ⵟⴰⵏⵊⴰ ⴷ ⵍⵇⵚⵕ ⴰⵎⵥⵢⴰⵏ ⴷ ⴰⵥⵉⵍⴰ, ⵉⴳⴰ ⵏⵏ ⵓⴳⵯⵔⵔⴰⵎ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⵜⵉⴳⴳⵯⴰⵙ ⵏⵏⵙ ⵃⵎⴰ ⴰⴷ ⵏⵏ ⵉⵔⴰⵔ ⵉⴱⵔⵜⵇⵇⵉⵣⵉⵏ ⴰⴷ ⴷ ⵓⵔ ⴽⵛⵎⵏ ⵙ ⵓⴳⵏⵙⵓ ⵏ ⵜⵎⵓⵔⵜ. ⵜⵉⵣⵉ ⴰⵏⵏ ⵉⵙⴽⵔ ⵓⴳⵯⵔⵔⴰⵎ ⴰⴷ ⵢⴰⵏ ⵓⵖⵓⴷⵓ ⵏ ⵉⵙⴰⵔⴷⴰⵙⵏ ⴼ ⵉⵛⵓⵢⴰⴼ ⵏ ⵉⴷⵔⴰⵔⵏ ⵍⵍⵉ ⵉⵙⵙⵓⵜⵍⵏ ⵉ ⵜⵖⵔⵎⵜ ⵏ ⵛⴼⵛⴰⵡⵏ. ⵜⵉⵣⵉ ⴰⵏⵏ ⵜⴰⵣⴷⵓⵖⵜ ⵏ ⵜⵖⵔⵎⵜ ⵓⵔ ⴱⴰⵀⵔⴰ ⵜⵣⴳⵉ ⴼ ⵓⴼⵔⴰ, ⵍⵍⵉⵖ ⴰⴷ ⴼⵍⵍⴰⵙ ⴽⵛⵛⵎⵏ ⵜⵔⵓⴱⴱⴰ ⵏ ⵉⵏⴷⴰⵍⵓⵙⵉⵏ ⴽⵔⴰ ⵉⴳⴰ ⵜⵜ ⴰⵣⵎⵣ (ⵉⴽⵍⵍⵉ ⴱⴷⵔⵏ ⵡⴰⵔⵔⴰⵜⵏ ⵙⵔⵓⵙⵏⵉⵏ), ⵜⴳ ⵜⵖⵔⵎⵜ ⴰⴷ ⵜⵉⵣⵉ ⴰⵏⵏ ⵜⴳⴰ ⵣⵓⵏ ⴷ ⴰⴳⴰⴷⵉⵔ ⵍⵍⵉ ⵉⵃⴹⴰⵏ ⵜⵉⵖⵔⵎⵜ ⵣⵖ ⵉⵖⵡⵡⴰⵖⵏ ⵉⴱⵕⵕⴰⵏⵉⵏ, ⵜⴳ ⵣⵓⵏⴷ ‘ⵜⵉⵖⵔⵎⵜ ⵜⴰⴼⵓⵥⴰⵔⵜ’.

ⵉⵍⵓⵍ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⴳ ⵓⴷⵡⵡⴰⵕ ⵏ ⴳⵔⵓⵣⵉⵎ ⴰⵙⴳⴳⵯⴰⵙ ⵏ 1440. ⵉⴷⴷⴰ ⵓⴳⵯⵔⵔⴰⵎ ⵙ ⵍⴰⵏⴷⴰⵍⵓⵙ ⵍⵍⵉⵖ ⵉⵍⴽⵎ ⵖ ⵓⵡⵜⴰⵢ ⵏⵏⵙ 30 ⵏ ⵓⵙⴳⴳⵯⴰⵙ ⵃⵎⴰ ⴰⴷ ⵉⴷⵔⵓ ⴳ ⵉⵎⵏⵖⵉ ⵍⵍⵉ ⵉⵍⵍⴰⵏ ⴰⴼⵏⴰ ⵏ ⵉⵎⴰⵙⵉⵃⵉⵏ ⵃⵎⴰ ⴰⴷ ⵃⴰⵎⴰⵏ ⴼ ⵉⵡⵓⵜⵜⴰ ⵏ ⵜⴳⵍⴷⵉⵜ ⵜⴰⵖⵕⵏⴰⵟⵉⵜ. ⵖⵉⵏ ⴰⵖ ⵉⵜⴰⵀⵍ ⵙ ⵢⴰⵏ ⵜⵎⵖⴰⵔⵜ ⵜⴽⵛⵎ ⴰⵙⴳⴷ ⵏ ⵍⵉⵙⵍⴰⵎ ⵙ ⵓⵎⴰⵢⵏⵓ ⵍⵍⵉ ⵉⵍⴰⵏ ⴰⵙⵙⴰⵖ ⵏ ⵍⴰⵍⵍⴰ ⵥⵀⵕⴰ ⵣⴳ ⵜⵖⵔⵎⵜ ⵏ ⴱⵅⵉⵔ ⴷⵉ ⵍⴰⴼⵔⵓⵏⵜⵉⵔⴰ.

ⴳ ⵓⵙⴳⴳⵯⴰⵙ ⵏ 1456, ⵉⵡⵔⵔⵉⴷ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⵙ ⵍⵎⵖⵔⵉⴱ ⵃⵎⴰ ⴰⴷ ⵉⵣⴷⴰⵖ ⴳ ⵓⴷⵡⵡⴰⵕ ⵏⵏⵙ ⴳⵔⵓⵣⵉⵎ, ⵢⴰⴼⴷ ⴷⴰⴷⴷⴰⵙ ⵏⵖⴰⵏⵜ ⵉⴱⵔⵜⵇⵇⵉⵣⵉⵏ ⴳ ⵉⵎⵏⵖⵉ ⵏ ⴱⵓⵊⵎⵄⴰ, ⵉⵎⵎⴰⵖ ⵜⵉⵣⵉ ⴰⵏⵏ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⵙ ⵉⵎⵏⵖⴰⵏ ⵍⵍⵉ ⵉⵙⴽⵔ ⵃⵎⴰ ⴰⴷ ⴷ ⵉⵔⴰⵔ ⵙⵏⴰⵜ ⵜⵖⵔⵎⴰⵡⵉⵏ ⵍⵍⵉ ⵓⴽⵔⵏ ⵉⴱⵕⵕⴰⵏⵉⵏ ⵙⴱⵜⴰ ⴷ ⵟⴰⵏⵊⴰ.

ⵉⵙⵎⴰⵜⵜⵉ ⵜⴰⵣⴷⵓⵖⵜ ⵏ ⵎⵉⴷⴷⵏ ⴳ ⵜⵖⵔⵎⵜ ⵣⵖ ⵜⵙⴳⴰ ⵜⵥⵍⵎⴰⴹⵜ ⵏ ⵡⴰⵙⵉⴼ ⵏ ⵕⴰⵙ ⵍⵎⴰ ⴰⵔ ⵜⴰⵙⴳⴰ ⵜⴰⴼⴰⵙⵉⵜ, ⴳⵏ ⵉⵙⵡⴰⵖⵏ ⵏ ⵎⴰⵢⴰⵏ ⵉⵙⴽⵔ ⵉⵙⵡⴰⵖⵏ ⵉⵙⵜⵕⴰⵜⵉⵊⵉⵏ, ⴰⴷ ⵣⵖ ⴳⵉⵙⵏ ⵏⴱⴷⵔ : ⴰⴷ ⵎⵍⴰⵍⵏ ⵉ ⵉⴼⵔⵉ ⵏ ⵕⴰⵙ ⵍⵎⴰ ⴷ ⴰⴷ ⵉⵍⵉⵏ ⴷⴷⴰⵡ ⵓⵃⵟⵟⵓ ⵏ ⵉⵛⵓⵢⴰⴼ ⵏ ⵉⴷⵓⵔⴰⵔ ⵍⵍⵉ ⵉⵙⵙⵓⵜⵍⵏ ⵉ ⵜⵖⵔⵎⵜ.

ⴳ ⵓⵣⵎⵣ ⵏ ⴽⵕⴰⴹⵜ ⵜⴰⵙⵓⵜⵉⵏ, ⵜⵓⵎⴰ ⵜⵖⵔⵎⵜ ⵍⵍⵉⴳ ⴳⵉⵙ ⵣⴷⴰⵖⵏ ⵉⴱⵓⴷⵔⴰⵔⵏ ⵏ ⵜⴰⵏⵉⵍⴰ ⵏⵏⵙ ⴷ ⵎⵉⴷⴷⵏ ⴷ ⵢⵉⵡⵔⵔⵉⵏ ⵣⵖ ⵍⴰⵏⴷⴰⵍⵓⵙ. ⴰⵡⴷ ⵜⵓⵎⴰ ⵜⵖⵔⵎⵜ ⴰⴷ ⵙ ⴽⵉⴳⴰⵏ ⵏ ⵜⵎⵔⵙⴰⵍ ⴳⵉⵙ ⴱⵏⴰⵏⵜ ⵜⵏⴱⴰⴹⵉⵏ ⵍⵍⵉ ⵙ ⵜⵜ ⵉⵡⴰⵍⴰⵏ ⵖ ⴽⵔⴰ ⵉⴳⴰⵜⵜ ⴰⵣⵎⵣ, ⵜⵉⵎⵣⴳⴰⴷⵉⵡⵉⵏ ⴷ ⵓⵃⵟⵟⵓ ⵏ ⵉⵙⴰⵔⴷⴰⵙⵏ ⵣⵖ ⴽⵔⴰ ⵉⴳⴰⵜⵜ ⴰⴳⴰⴷⵉⵔ ⵍⵍⵉ ⴰⵙ ⵉⵙⵙⵓⵜⵍⵏ ⵍⵍⵉ ⵉⵍⴰⵏ ⵓⴳⴳⴰⵏ ⵏ ⵎⵔⴰⵡ ⵉⵎⴰⵡⵏ. ⴳ ⵜⴰⵎⴰ ⵏ ⵍⵇⵚⴱⵜ ⵍⵍⵉ ⵉⴱⵏⴰ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ, ⵜⵜⴱⵏⴰ ⵢⴰⵜ ⵜⵎⵣⴷⵉⴳⴰ ⵜⴰⵎⵇⵔⴰⵏⵜ, ⵍⵍⵉ ⵎⵉ ⵓⵍⵍⵙⵏ ⵉ ⵜⵙⴽⴰ ⵏⵏⵙ ⴳ ⵜⴰⵙⵓⵜ ⵏ ⵙⴰ ⴷ ⵎⵔⴰⵡ, ⵜⵍⴰ ⵜⵎⵣⴳⵉⴷⴰ ⴰⴷ ⵢⴰⵜ ⵜⵎⵢⴰⴷⴷⴰⵏⵜ ⵉⵍⴰⵏ ⴰⵜⵉⴳ ⵉⵖⵓⵙⵏ ⵉⴳⴰⵏ ⵜⴰⵎⴽⴽⵓⵥⵜ ⴰⵔ ⵏ ⵜⵜⴰⴳⴳⵯⴰ ⴼ ⵢⴰⵏ ⵓⵙⴰⵢⵙ ⵏ ⵍⵓⵟⴰ ⵏ ⵍⵃⵎⵎⴰⵎ.

ⴳ ⵓⵎⵣⵔⵓⵢ, ⵜⴳⴰ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵣⴰⵢⴽⵓⵜ ⵜⵉⵖⵔⵎⵜ ⵜⴰⵎⵖⵔⵉⴱⵉⵜ ⵍⵍⵉ ⵖ ⵜⵓⵎⵓⵏ ⵜⵓⵙⵙⵏⴰ ⵜⴰⵎⵖⵔⵉⴱⵉⵜ ⵙ ⴽⵔⴰ ⵉⴳⴰⵜⵜ ⵓⴷⵎ ⴷ ⴰⵏⴰⵡ ⵏ ⵜⵓⵙⵙⵏⴰ ⵜⴰⵏⴷⴰⵍⵓⵙⵉⵜ ⴷ ⴼⵍⵍⴰⵙ ⵉⴽⵛⵎⵏ. ⵣⴳ 1471- 1609, ⴽⵛⵎⵏ ⴷ ⵙ ⵜⵎⴷⵉⵏⵜ ⴽⵉⴳⴰⵏ ⵏ ⵉⵎⵓⵙⵍⵎⵏ ⵉⵎⵖⵔⵉⴱⵉⵏ ⵍⵍⵉ ⴷ ⵉⵡⵔⵔⵉⵏ ⵣⵖ ⵍⴰⵏⴷⴰⵍⵓⵙ ⵍⵍⵉⵖ ⵜⵏ ⴷ ⵟⵟⴰⵢⵏ ⵉⵎⴰⵙⵉⵃⵉⵏ ⵣⵖ ⵙⴱⴰⵏⵢⴰ. ⵖⴰⵏ ⴰⴼ ⵜⵍⴰ ⵜⵖⵔⵎⴰ ⵏ ⵜⵎⴷⵉⵏⵜ ⴽⵉⴳⴰⵏ ⵏ ⵓⴷⵎⴰⵡⵏ ⵏ ⵜⵓⵙⵙⵏⴰ ⵉⵎⵙⴰⵙⴰⵏ. ⵜⵟⵟⴰⴼ ⵜⵖⵔⵎⵜ ⴰⴷ ⴰⵜⵉⴳ ⵙ ⵡⴰⴼⵓⵍⴽⵉ ⵏ ⵜⵣⴷⵓⴳⵉ ⴷⴰⵔⵙ ⵉⵍⵍⴰⵏ ⴷ ⵓⴷⵖⴰⵔ ⴰⴳⴰⵎⴰⵏ ⴰⴱⵓⴷⵔⴰⵔ ⵍⵍⵉⴳ ⵜⵍⵍⴰ. ⴰⵡⴷ ⴰⵥⴽⴽⴰ ⵏⵏⵙ ⵉⵟⵟⴼ ⵓⵏⵓⵖⵏ ⴷ ⵡⴰⵏⴰⵡⵏ ⵏ ⵜⵙⴽⴰ ⵉⴳⴰⵏ ⵜⴰⵎⵖⵔⵉⴱⵉⵜ ⵣ ⵓⵥⵓⵕ ⵍⵍⵉ ⵉⴼⴰⵍⴽⵉⵏ ⵙ ⵜⵉⴼⵔⴽⵉⵡⵉⵏ ⵏ ⵓⵏⵓⵖⵏ ⵍⵍⵉ ⵉⴳⴰⵏ ⵜⵉⵏ ⵜⵖⵔⵎⵜ, ⴷ ⵓⵎⵙⴰⵙⴰ ⵏ ⵉⴽⵯⵍⴰⵏ ⴷ ⵜⴳⵯⵎⵎⴰ ⵉⴼⴽⴰ ⵉ ⵜⵖⵔⵎⵜ ⵢⴰⵏ ⵡⴰⴷⴷⵓⵔ ⴰⴽⵙⵡⴰⵜ ⴳ ⵜⵖⵔⵎⴰ ⵏ ⵍⵎⵕⵕⵓⴽ ⴰⴽⴽⵯ.

## ⵜⵉⵎⴰⵜⴰⵔⵉⵏ ⵜⵉⵎⵣⵔⴰⵢ
thumbnail|ⵜⴰⵡⵍⴰⴼⵜ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵣⴳ ⵉⴳⵓⴷⴰⵔ ⵏ ⵍⵇⵚⴱⵜ

### ⵍⵇⵚⴱⵜ
ⵏⵏⴰⵏ ⵡⴰⵔⵔⴰⵜⵏ ⵏ ⵓⵎⵣⵔⵓⵢ ⵎⴰⵙ ⵜⵜⴰⵡⵙⵙⴰⵏⵏ ⵉⵡⵜⵜⴰ ⵏ ⵜⵖⵔⵎⵜ ⵣⵖ ⵜⵙⴳⴰ ⵍⵍⵉ ⵎⵉ ⵜⵜⵉⵏⵉⵏ (عدوة وادي شفشاون) ⴰⵔ ⴰⵙⴳⴳⵯⴰⵙ ⵏ 1471, ⵍⵍⵉⵖ ⴱⴷⵔⵏ ⵡⴰⵔⵔⴰⵜⵏ ⵎⴰⵙ ⵜⴰⵖⵔⵎⴰ ⵏ ⵛⴼⵛⴰⵡⵏ ⵜⵙⵙⴼⴰⵍ ⴳ ⵓⴼⵓⵙ ⵏ ⵓⴳⵯⵔⵔⴰⵎ ⵎⵓⵍⴰⵢ ⵍⴼⵇⵉⵀ ⴱⵓ ⵍⵃⵙⵏ ⵍⵍⵉ ⵉⵜⵜⴰⵡⵙⵙⴰⵏⵏ ⵙ ⴱⵓⵊⵎⵄⴰ. ⴳ ⴹⴰⵕⴰⵜ ⵏⵏⵙ ⵉⵍⵍⴰ ⵉⵡⵉⵙ ⵏ ⴷⴰⴷⴷⴰⵙ ⴱⵓⵍⵃⵙⵏ ⵄⵍⵉ ⴱⵏ ⵕⴰⵛⴷ ⵉⴽⵎⵎⵍ ⵉ ⵜⵡⵓⵔⵉ ⵏⵏⵙ, ⴰⵍⵍⵉⴳ ⵉⴳⴰ ⵉⵡⵜⵜⴰ ⵏ ⵜⵖⵔⵎⵜ ⴳ ⵜⵙⴳⴰ ⵏ ⵡⴰⵙⵉⴼ ⵢⴰⴹⵏⵉⵏ ( العدوة الاخرى ), ⵉⴱⵏⵓ ⴳⵉⵙ ⵍⵇⵚⴱⵜ ⵏⵏⵙ ⵣⴷⴰⵖⵏ ⴳⵉⵙ ⴰⵢⵜ ⴷⴰⵔⵙ ⴷ ⵡⵉⵍⵍⵉ ⵜ ⵉⵡⴰⵍⴰⵏ.

ⵜⵍⵍⴰ ⵍⵇⵚⴱⵜ ⴳ ⵜⵙⴳⴰ ⵏ ⵜⴰⴳⵓⵜ ⵏ ⵜⵖⵔⵎⵜ, ⵜⴳ ⵍⵇⵚⴱⵜ ⴰⴷ ⵓⵥⵓ ⵏ ⵜⵖⵔⵎⵜ ⴰⵎⵣⵡⴰⵔⵓ, ⵍⵍⵉⵖ ⵜⵜ ⵉⴳⴰ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⴰⴷⵖⴰⵔ ⵏ ⵜⵣⴷⵓⵖⵜ ⵏ ⵜⴰⵡⵊⴰ ⵏⵏⵙ ⴷ ⵉⵙⴰⵔⴷⴰⵙⵏ ⵏⵏⵙ ⵃⵎⴰ ⴰⴷ ⵢⵉⵍⵉ ⵓⵃⵟⵟⵓ ⵣⵖ ⴱⵔⵜⵇⵇⵉⵣ. ⴰⵥⴽⴽⴰ ⵏ ⵍⵇⵚⴱⵜ, ⵉⵙⵙⵓⵜⵍ ⴰⵙ ⵓⴳⴰⴷⵉⵔ ⴼ ⵍⵍⴰⵏ ⵎⵔⴰⵡⵜ ⵜⴰⵍⴱⵕⵊⵉⵏ, ⵉⴳ ⵡⴰⵏⴰⵡ ⴰⵏⵏ ⵏ ⵜⵙⴽⴰ ⴰⵏⴰⵡ ⵉⵍⵍⴰⵏ ⴳ ⵍⴰⵏⴷⴰⵍⵓⵙ. ⴰⴳⵏⵙⵓ ⵏ ⵍⵇⵚⴱⵜ ⵉⵟⵟⴼ ⵢⴰⵜ ⵜⵓⵔⵜⵉⵜ ⵜⴰⵎⵇⵔⴰⵏⵜ ⵉⴼⴰⵍⴽⵉⵏ ⵙ ⵙⵏⴰⵜ ⵜⵎⴷⴰⵢⵉⵏⵏ ⵡⴰⵎⴰⵏ. ⵉⴳ ⵓⵙⴰⵍⴰⵢ ⴰⵜⵏⵓⴳⵕⴰⴼⵉ ⵡⴰⴷ ⵢⵓⵎⵥⵏ ⵜⴰⵙⴳⴰ ⵏ ⵉⵥⵥⵍⵎⴹ ⵏ ⵜⴰⴳⵓⵜ ⵏ ⵍⵇⵚⴱⵜ. ⴰⵎⵣⵔⵓⵢ ⵏ ⵓⵙⴰⵍⴰⵢ ⴰⵏⵏ ⴰⵔ ⵉⵎⵎⴰⵍ ⵎⴰⵙ ⵉⵜⵜⴱⵏⴰ ⴳ ⵜⴰⴳⴰⵔⴰ ⵏ ⵜⴰⵙⵓⵜ ⵏ 17. ⵉⴱⵏⴰⵜ ⵄⵍⵉ ⴰⵔⵉⴼⵉ ⵍⵡⴰⵍⵉ ⵏ ⵓⴳⵍⵍⵉⴷ ⵎⵓⵍⴰⵢ ⵙⵎⴰⵄⵉⵍ ⴼ ⵜⵎⵏⴰⴹⵜ ⴰⵏⵏ. ⵉⴳⴰ ⵓⵙⴰⵍⴰⵢ ⴰⴷ ⴰⵎⴰⵎⴽ ⵏ ⵜⴳⵯⵎⵎⴰ ⵜⵉⵣⴰⵢⴽⵓⵜⵉⵏ ⵜⵉⵎⵖⵔⵉⴱⵉⵏ ⵍⵍⵉ ⵉⵏⵏⵓⵕⵥⵎⵏ ⴼ ⵓⵙⴰⵔⴰⴳ ⵏ ⵓⴳⵯⵏⵙ ⵏⵏⵙ ⴳ ⵜⵍⵍⴰ ⵜⴰⵍⴰ ⵏ ⵡⴰⵎⴰⵏ, ⵙⵙⵓⵜⵍⵏ ⴰⵙ ⵜⵎⵚⵕⴰⵢ ⵉⵍⵉⵏ ⵜⵉⵢⵢⴰⴹ ⴳ ⵜⴷⴰⵍⴰ ⵜⵉⵙ ⵙⵏⴰⵜ. 

### ⴰⵙⴰⵢⵙ ⵏ ⵍⵓⵟⴰ ⵏ ⵍⵃⵎⵎⴰⵎ
ⵉⴳⴰ ⵓⵙⴰⵢⵙ ⵏ ⵍⵓⵟⴰ ⵏ ⵍⵃⵎⵎⴰⵎ ⵢⴰⵏ ⵓⵙⴰⵢⵙ ⵏ ⵓⵎⵓⵏ ⴰⵛⴼⵛⴰⵡⵏⵉ ⵉⵡⴰⵍⴰ ⵉ ⵜⵖⵔⵎⵜ ⵜⴰⵣⴰⵢⴽⵓⵜ ⵏ ⵛⴼⵛⴰⵡⵏ, ⵜⴳ ⵜⵙⵏⴰ ⵏⵏⵙ 3000 ⵎⵉⵜⵔⵓ, ⵉⴳ ⵓⵍ ⵏ ⵜⵖⵔⵎⵜ ⴰⵎⵣⵔⵓⵢ ⴰⵎⴰⵍⵍⴰⵢ, ⴷ ⴽⵉⴳⴰⵏ ⵏ ⵉⴱⵔⴷⴰⵏ ⵏ ⵜⵖⵔⵎⵜ ⴰⵔ ⵙⵉⵙ ⵜⵜⴰⵡⵉⵏ. ⴳ ⵓⵎⵣⵡⴰⵔⵓ ⵉⴳⴰ ⵓⵙⴰⵢⵙ ⴰⴷ ⵢⴰⵏ ⵡⴰⵎⵎⴰⵙ ⵏ ⵓⴳⴰⴷⴰⵣ ⴰⵏⵎⴰⵍⴰⵙⵙ, ⴰⵔ ⴳⵉⵙ ⵜⵜⵉⵍⵉⵏ ⵎⵉⴷⴷⵏ ⵏ ⵜⵙⴳⵉⵡⵉⵏ ⵏ ⵜⵖⵔⵎⵜ ⴷ ⵉⵎⵣⴷⴰⵖ ⵏ ⵜⵖⵔⵎⵜ. ⵓⵔ ⵙⵓⵍ ⵉⴳⵉ ⵓⵙⴰⵢⵙ ⴰⴷ ⵖⵉⵍⴰⴷ ⴰⴳⴰⴷⴰⵣ ⵉⴷⵡⵔ ⵉⵥⵍⵉ ⵙ ⵜⵖⴰⵡⵙⵉⵡⵉⵏ ⵏ ⵜⵎⴰⵍⵍⴰⵢⵜ ⵉⵍⵉⵏⵜ ⵜⵙⵉⵔⴰⵎ ⴳ ⵓⴷⵖⴰⵔ ⵏ ⵜⵃⵓⵏⴰ ⵏ ⵜⵙⴱⴱⴰⴱⵜ. ⵉⴼⴰⵍⴽⵉ ⵓⵙⴰⵢⵙ ⵙ ⵜⴰⵍⴰ ⵡⴰⵎⴰⵏ ⴳⵉⵙ ⵉⵍⵍⴰⵏ ⵜⵉⵍⵉ ⵖ ⵜⴰⵎⴰ ⵏⵏⵙ ⵜⵎⵣⴷⵉⴳⴰ ⵎⵇⵇⵓⵔⵏ ⴷ ⵍⵇⵚⴱⵜ, ⴳ ⵓⵙⴰⵢⵙ ⴰⴷ ⴰⴳ ⵜⵜⵉⵍⵉⵏ ⵉⵙⴼⵓⴳⵍⵓⵜⵏ ⴷ ⵉⵏⵎⵓⴳⴳⴰⵔ ⴰⵎ: ⴰⵏⵎⵓⴳⴳⴰⵔ ⵏ ⵍⵖⵔⵢⴰ ⵏ ⵉⵥⵥⵍⵎⴹ ⴷ ⵓⵏⵎⵓⴳⴳⴰⵔ ⴰⵎⴰⴹⵍⴰⵏ ⵏ ⵓⵎⵣⴳⵓⵏ.

### ⵜⵉⵎⵣⴳⵉⴷⴰ ⵎⵇⵇⵓⵕⵏ ⵏ ⵛⴼⵛⴰⵡⵏ
ⵜⵉⵎⵣⴳⵉⴷⴰ ⵎⵇⵇⵓⵔⵏ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵜⴳⴰ ⵢⴰⵜ ⵜⵎⵣⴳⵉⴷⴰ ⵜⴰⵣⴰⵢⴽⵓⵜ ⵢⵓⵜⵏ ⵙ ⵉⵥⵓⵕⴰⵏ ⵏⵏⵙ ⴳ ⵓⵎⵣⵔⵓⵢ.

ⵜⵜⴱⵏⴰ ⵜⵎⵣⴳⵉⴷⴰ ⴰⴷ ⴳ ⵜⴰⵙⵓⵜ ⵏ ⵜⴰⵡⵊⴰ ⴱⵏ ⵕⴰⵛⴷ ⵜⴰⴷⵔⵉⵙⵉⵜ ⴳ ⵜⴰⵙⵓⵜ ⵏ 16, ⴳ ⵓⴼⵓⵙ ⵏ ⵓⵏⴱⴰⴹ ⵏ ⵜⵖⵔⵎⵜ ⵙⵙⵉ ⵎⵓⵃⵎⵎⴰⴷ ⴱⵏ ⵎⵓⵍⴰⵢ ⵄⵍⵉ ⴱⵏ ⵎⵓⵙⴰ ⴱⵏ ⵕⴰⵛⴷ ⴰⵄⴰⵍⴰⵎⵉ ⴰⴷⵔⵉⵙⵉ ⵍⵃⴰⵙⴰⵏⵉ, ⴽⵎⵎⵍⵏ ⵍⴱⵏⵉ ⵏⵏⵙ ⴳ ⵓⵙⴳⴳⵯⴰⵙ ⵏ 969.

ⵜⵥⵍⵉ ⵜⵎⵣⴳⵉⴷⴰ ⴰⴷ ⵙ ⵜⵙⵏⴰ ⵎⵇⵇⵓⵔⵏ ⵢⵓⵎⵥ ⴷ ⵜⴰⵙⵙⵓⵎⵄⵉⵜ ⵏⵏⵙ ⵉⵍⴰⵏ ⴰⵜⵉⴳ ⴰⴽⵙⵡⴰⵜ, ⵉⵟⵟⴼ ⴰⵡⴷ ⵜⵜⵔⵉⵢⴰⵜ ⵏ ⵓⴽⵛⵛⵓⴹ ⵉⵍⵍⴰ ⴼ ⵉⴳⴳⵉ ⵏ ⵜⴷⵓⵍⵉ ⵏ ⵍⵎⵃⵔⴰⴱ, ⵜⵥⵉⵍ ⵜⵓⵏⵓⵖⵜ ⴳⵉⵙⵏ ⵉⵍⵍⴰ ⵜⵟⵟⴼ ⴰⴷⴷⵓⵔ.thumbnail|ⵢⴰⵏ ⵓⵙⵓⴽ ⵣⴳ ⵓⵙⵡⴰⴽ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ

## ⵉⵙⵡⴰⴽ ⵉⵣⴰⵢⴽⵓⵜⵏ ⵏ ⵜⵖⵔⵎⵜ

### ⴰⵙⵓⴽ ⵏ ⵜⴰⵙⵙⵓⵇⵜ
ⵉⴳⴰ ⵓⵙⵓⴽ ⴰⴷ ⵡⵉⵙ ⵙⵉⵏ ⵉⵙⵡⴰⴽ ⵍⵍⵉ ⴱⴰⵀⵔⴰ ⵉⴳⴰⵏ ⵉⵣⴰⵢⴽⵓⵜⵏ ⴳ ⵜⵖⵔⵎⵜ ⵍⵍⵉ ⵉⵜⵜⴱⵏⴰⵏ ⴹⴰⵕⴰⵜ ⵏ ⵎⴰⴷ ⵜⵜⴱⵏⴰ ⵍⵇⵚⴱⵜ, ⵜⵎⵓⵏ ⴳⵉⵙ ⵜⵉⵣⵉ ⴰⵏⵏ 80 ⵏ ⵜⴰⵡⵊⴰ ⵜⴰⵏⴷⴰⵍⵓⵙⵉⵜ ⵍⵍⵉⴷ ⵢⵉⵡⵔⵔⵉⵏ ⵣⵖ ⵍⴰⵏⴷⴰⵍⵓⵙ ⵜⵎⵓⵏⴷ ⴷ ⵎⵓⵍⴰⵢ ⵄⵍⵉ ⴱⵏ ⵕⴰⵛⴷ ⵍⵍⵉⵖ ⴷ ⵢⵉⵡⵔⵔⵉ ⴰⵡⴷ ⵏⵜⵜⴰⵏ. ⵉⵍⴰ ⴰⵙⵙⴰⵖ ⴰⴷ ⴰⵛⴽⵓ ⴳⵉⵙ ⵢⴰⵜ ⵜⴰⵙⵙⵓⵇⵜ ⵜⵜⴱⵏⴰ ⵜⴰⴳⴰⵔⴰ ⵏ ⵜⴰⵙⵓⵜ ⵜⵉⵙ ⵙⵎⵎⵓⵙⵜ ⴷ ⵎⵔⴰⵡ. ⵉⵍⵉⵏⵜ ⴳ ⵓⵙⵓⴽ ⴰⴷ ⵜⴳⵯⵎⵎⴰ ⵜⵉⵣⴰⵢⴽⵓⵜⵉⵏ ⵍⵍⵉ ⵉⵍⵙⴰⵏ ⴰⴽⵍⵓ ⴰⵎⵍⵍⴰⵍ ⴷ ⵓⵣⵣⴳⵣⴰ. ⵜⴳ ⵜⴰⵍⴰ ⵏ ⵡⴰⵎⴰⵏ ⵍⵍⵉ ⵉⵣⴷⵉⵏ ⴷ ⵓⵖⵯⵔⴰⴱ ⵉⵍⵍⴰⵏ ⴳ ⵢⴰⵏ ⵓⵖⵯⴷⵎⵎⵉ ⵏ ⵜⴰⵙⵙⵓⵇⵜ ⵜⴰⵍⴰ ⵉⵍⴰⵏ ⴰⵜⵉⴳ ⵍⵍⵉⵖ ⵜⵍⴰ ⵓⵏⵓⵖⵏ ⴼⵓⵍⴽⵉⵏⵉⵏ ⵍⵍⵉ ⴰⵙ ⴷ ⵉⴼⴰⵍ ⵣⵉⴽ.

### ⴰⵙⵓⴽ ⵏ ⵍⴰⵏⴷⴰⵍⵓⵙ
ⵉⵜⵜⴱⵏⴰ ⵓⵙⵓⴽ ⴰⴷ ⵃⵎⴰ ⴰⴷ ⵉⴳ ⵜⴰⵣⴷⵓⵖⵜ ⵏ ⵜⵔⴰⴱⴱⵓⵜ ⵜⵉⵙ ⵙⵏⴰⵜ ⵏ ⵎⵉⴷⴷⵏ ⴷ ⵉⵡⵔⵔⵉⵏ ⵣⵖ ⵍⴰⵏⴷⴰⵍⵓⵙ ⴰⵙⴳⴳⵯⴰⵙ ⵏ 1492. ⴳ ⵓⵎⴰⵎⴽ ⵉⵎⵎⵔⵡⴰⵙ ⵓⵙⵓⴽ ⴰⴷ ⴷ ⵓⵙⵓⴽ ⵏ ⵜⴰⵙⵙⵓⵇⵜ, ⵎⴰⵛⵛ ⵉⵥⵍⵉ ⵓⵙⵓⴽ ⵏ ⵍⴰⵏⴷⴰⵍⵓⵙ ⵙ ⵜⵙⴽⴰ ⵏⵏⵙ ⵜⴰⵟⵓⴱⴱⵓⴳⵔⴰⴼⵉⵜ ⵙ ⵜⴳⵯⵎⵎⴰ ⴳⵉⵙ ⵉⵍⵍⴰⵏ ⵍⵍⵉ ⵉⵍⴰⵏ ⵙⵏⴰⵜ ⵜⴷⴰⵍⵉⵡⵉⵏ ⵏⵉⵖⴷ ⴰⴽⴽⵯ ⴽⵕⴰⴹⵜ ⵃⵎⴰ ⴰⴷ ⴰⵎⵓⵏⵜ ⵜⴰⵡⵊⵉⵡⵉⵏ ⵏ ⵎⵉⴷⴷⵏ, ⵉⵟⵟⴼ ⵓⵙⵓⴽ ⴰⴷ ⴽⵉⴳⴰⵏ ⵏ ⵉⵎⴰⵡⵏ.thumbnail|ⵉⴽⵯⵍⴰⵏ ⵏ ⵓⵎⵍⵉⵍ ⴷ ⵓⵣⵣⴳⵣⴰ ⵏ ⵢⴰⵏ ⵓⵙⵓⴽ ⵣⴳ ⵓⵙⵡⴰⴽ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ

### ⴰⵙⵓⴽ ⵏ ⵍⵄⵏⵚⵕ
ⵉⴳⴰ ⵉⴼⵍⵓ ⵏ ⵍⵄⵏⵚⵕ ⴰⵡⵓⵜⵜⵓ ⵏ ⵜⵖⵔⵎⵜ ⵙ ⵜⵙⴳⴰ ⵏ ⵉⵥⵥⵍⵎⴹ ⵏ ⵜⴰⴳⵓⵜ ⵣⵖ ⴷⴰⵔ ⵓⴳⴰⴷⵉⵔ ⵏ ⵜⵖⵔⵎⵜ ⵏ ⵛⴼⵛⴰⵡⵏ, ⴰⴳⴰⴷⵉⵔ ⴰⴷ ⵍⵍⵉ ⵎⵉ ⵓⵍⵍⵙⵏ ⵜⴰⵙⴽⴰ ⵏⵏⵙ ⴽⵉⴳⴰⵏ ⵏ ⵜⵉⴽⴽⴰⵍ, ⴰⵛⴽⵓ ⵜⵉⵖⵔⵎⵜ ⴰⵔ ⵜⵜ ⵓⵏⵖⵍ ⵜⵖⵔⵎⵜ ⵜⴰⵙⵓⵜⵉⵏ ⴼ ⵜⴰⵙⵓⵜⵉⵏ. ⴷ ⵉⵎⵣⴷⴰⵖ ⵏ ⵓⵙⵓⴽ ⴰⴷ ⵓⵔ ⵓⴷⵊⴰⵏ ⴰⵎⴰⵎⴽ ⵏ ⵓⵙⵓⴽ ⴰⴷ ⵙ ⵉⴽⵍⵍⵉ ⵉⴳⴰ, ⴰⵛⴽⵓ ⵉⵖ ⵉⵥⵕⴰ ⵢⴰⵏ ⵜⴰⵍⴱⵕⵊⵜ ⵏ ⵓⴳⴰⴷⵉⵔ ⵉⵍⵍⴰⵏ ⴼ ⵓⵙⵓⴽ ⴰⴷ ⵓⵔ ⵜⵔⵡⴰⵙ ⵜⴰⵍⴱⵕⵊⵉⵏ ⴰⵏⵏ ⵢⴰⴹⵏ ⵉⵍⴰ ⵓⴳⴰⴷⵉⵔ ⴰⵏⵏ ⴼ ⵜⵙⴳⴰ ⵏ ⵉⵙⵡⴰⴽ ⴰⵏⵏ ⵢⴰⴹⵏ, ⴷ ⵜⴰⵍⴱⵕⵊⵜ ⵏ ⵓⵙⵓⴽ ⴰⴷ ⵜⴳⴰ ⵜⵍⵍⴰⵙⵜ ⵏ ⵜⵍⴰⴱⵕⵊⵜ ⵜⴰⵣⴰⵢⴽⵓⵜ ⵙ ⵜⵜ ⵉⵏⵏ ⵉⴽⴽⴰⵏ ⵍⵍⵉ ⵉⵔⵡⴰⵙⵏ ⴰⴽⵓⴷ ⴰⵏⵏ ⵜⴰⵍⴱⵕⵊⵜ ⵏ ⵉⴼⵍⵓ ⵍⵄⵉⵏ, ⴰⵡⴷ ⵏⵜⵜⴰⵏ ⴰⵔ ⴰⵖ ⵉⵙⵙⴽⵜⴰⵢ ⴳ ⵓⵎⴰⵎⴽ ⵏⵏⵙ ⵜⴰⵍⴱⵕⵊⵉⵏ ⵏ ⵜⵖⵕⵏⴰⵟⵜ.

### ⴰⵙⵓⴽ ⵏ ⵉⵚⴱⴱⴰⵏⵏ
ⵉⵍⵍⴰ ⴼ ⵜⵙⴳⴰ ⵏ ⵓⴱⵔⵉⴷ ⵉⵜⵜⴰⵡⵉⵏ ⵙ ⵕⴰⵙ ⵍⵎⴰ. ⵍⵍⴰⵏⵜ ⴳ ⵓⵙⵓⴽ ⴰⴷ ⴽⵉⴳⴰⵏ ⵏ ⵜⵥⵓⴹⴰ ⵏ ⵡⴰⵎⴰⵏ ⵜⵉⵣⴰⵢⴽⵓⵜⵉⵏ ⵍⵍⵉ ⵙ ⵜⵜ ⵉⵏⵏ ⵉⴽⴽⴰⵏ ⴰⵔ ⵙⵉⵙⵏⵜ ⵥⵥⴰⴹⵏ ⵎⵉⴷⴷⵏ ⴰⵇⵇⴰⵢⵏ ⵏ ⵓⵣⵎⵎⵓⵔ. ⵉⵍⵉ ⴳ ⵓⵙⵓⴽ ⴰⴷ ⴰⵡⴷ ⵢⴰⵏ ⵓⴼⴰⵔⵏⵓ ⴰⵣⴰⵢⴽⵓ ⵉⵣⴷⵉⵏ ⴷ ⵢⴰⵍ ⵜⵍⴳⴳⵯⵉⵜ ⵜⵍⵍⴰ ⴼ ⵡⴰⵙⵉⴼ ⵏ ⵍⴼⵡⵡⴰⵕⴰ.

## ⵉⴼⵔⵉ ⵏ ⵕⴰⵙ ⵍⵎⴰ
ⵉⴳⴰ ⵉⴼⵔⵉ ⵏ ⵕⴰⵙ ⵍⵎⴰ ⵢⴰⵏ ⵓⵥⵓ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⴰⴽⴽⵯ. ⴰⵛⴽⵓ ⵉⴼⵔⵉ ⴰⴷ ⵉⴽⴽⴰⵜⵜ ⵉⵏⵏ ⵉⴳ ⵙⵓⵍ ⵢⴰⵏ ⵓⵖⴱⴰⵍⵓ ⵏ ⵡⴰⵎⴰⵏ ⵏ ⵜⵉⵙⵙⵉ ⵏ ⵜⵖⵔⵎⵜ ⴷ ⵡⴰⵎⴰⵏ ⵏ ⵜⴰⵢⵔⵣⴰ. ⵉⴳ ⵜⵉⴷⴷⴰⵙ ⵏ ⵜⵖⵔⵎⴰ ⵏ ⵛⴼⵛⴰⵡⵏ ⵉⵎⵍⴰⵍ ⵉ ⵓⵙⵓⴽ ⵏ ⵉⵚⴱⴱⴰⵏⵏ.

## ⴰⴱⵔⵉⴷ ⵏ [[ⵍⵎⵖⵔⵉⴱ]]
ⵉⴳⴰ ⵓⴱⵔⵉⴷ ⵏ ⵍⵎⵖⵔⵉⴱ ⴰⵖⴰⵔⴰⵙ ⵎⵇⵇⵓⵕⵏ ⴳ ⵣⵔⴰⵢⵏ ⵉⵏⵎⵎⵓⴷⴷⴰ ⴷ ⵜⵎⵙⵙⵓⴷⵓⵜⵉⵏ ⴰⵔ ⵉⵜⵜⴰⵡⵉ ⵙ ⵓⴳⴰⴷⴰⵣ ⵏ ⵜⵖⵔⵎⵜ ⴰⵏⵎⴰⵍⴰⵙⵙ.

## ⵜⵉⵡⵍⴰⴼⵉⵏ


ⴰⴼⴰⵢⵍⵓ:2006 Chefchaouen-Hamam.jpg|ⴰⵎⴰⵎⴽ ⵏ ⵜⴳⵯⵎⵎⴰ ⴷ ⵉⵙⵡⴰⴽ ⴳ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ
ⴰⴼⴰⵢⵍⵓ:Historique port de chefchaouen.jpg|ⴰⵏⴰⵡ ⵏ ⵉⵎⴰⵡⵏ ⵏ ⵜⴳⵯⵎⵎⴰ ⴳ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ
ⴰⴼⴰⵢⵍⵓ:باب الزقاق.jpg|ⴰⵏⴰⵡ ⵏ ⵉⵎⴰⵡⵏ ⵏ ⵉⵙⵡⴰⴽ ⴳ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ
ⴰⴼⴰⵢⵍⵓ:Chefchaouen, Morocco - panoramio (24).jpg|ⵢⴰⵜ ⵜⴰⵡⵍⴰⴼⵜ ⵜⴰⴱⴰⵏⵓⵕⴰⵎⵉⵜ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ
ⴰⴼⴰⵢⵍⵓ:Chefchaouen les jardins de la kasba.JPG|ⵢⴰⵜ ⵜⴰⵡⵍⴰⴼⵜ ⵏ ⵜⵓⵔⵜⵉⵜ ⵏ ⵍⵇⵚⴱⵜ ⵏ ⵜⵖⵔⵎⵜ ⵏ ⵛⴼⵛⴰⵡⵏ ⵜⴰⵎⵖⵔⵉⴱⵉⵜ



## ⵉⵙⴰⵖⵓⵍⵏ

***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)